**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2023. gada 28. septembrī Nr. 573**

(protokols Nr. 18, 19. p.)

**Par finansējuma piešķiršanu Mētrienas pagasta autoceļu uzturēšanai**

Lai uzlabotu Mētrienas pagasta pašvaldības autoceļu stāvokli, pagasta pārvalde ar Madonas novada pašvaldības Projektu sagatavošanas un ieviešanas speciālistu, ceļu būvinženieri ir veikusi apsekošanu pagasta ceļiem ar prioritāri labojamiem ceļu posmiem, kur nepieciešams atjaunot grunts ceļa virskārtu. Mētrienas pagasta autoceļš Āriņi - Jaunāres autoceļa seguma atjaunošanas posms 800 metros – apauguma noņemšana, 15 cm biezumā grants seguma uzbēršana.

Noklausījusies sniegto informāciju, ņemot vērā 19.09.2023. Finanšu un attīstības komitejas atzinumu, atklāti balsojot: **PAR – 15** (Agris Lungevičs, Aigars Šķēls, Aivis Masaļskis, Andris Sakne, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET – NAV, ATTURAS – NAV**, Madonas novada pašvaldības dome **NOLEMJ**:

1. Piešķirt finansējumu EUR 23812,80 (divdesmit trīs tūkstoši astoņi simti divpadsmit eiro 80 centi) t.sk. PVN apmērā Mētrienas pagasta pārvaldei pašvaldības autoceļa uzturēšanai no Mētrienas pagasta pārvaldes iepriekšējo budžeta gadu ceļu uzturēšanas fonda mērķdotācijas uzkrājuma.

 Domes priekšsēdētājs A. Lungevičs

*Zalāne 29424912*

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU